35.31 REGOLAMENTI DWAR DRITTIJIET LI JITĦALLSU GĦAL VIŻI TA’ SCHENGEN L-AVVIŻ LEGALI 434 tal-2007, kif emendat bl-Avviż Legali 121 tal-2010 u bl-Att XIII tal-2015. L-AVVIŻ LEGALI 434 tal-2007, kif emendat bl-Avviż Legali 121 tal-2010 u bl-Att XIII tal-2015. 1. Titolu, skopu tifsir. (1) It-titolu ta’ dawn ir-regolamenti hu Regolamenti dwar Drittijiet li jitħallsu għal Viżi ta’ Schengen. (2) Dawn ir-regolamenti jittrasponu d-Deċiżjoni tal-Kunsill UE ta’ l-1 ta’ Ġunju, 2006 u r-Regolament (KE) Nru 810/2009 tal-Parlament Ewropew u tal-Kunsill tat-13 ta’ Lulju 2009. (3) Għall-finijiet ta’ dawn ir-regolamenti, viża ta’ Schengen tippermetti lid-detentur tagħha li jkollu moviment liberu, fil-kuntest tal-validità tal-viża, fl-Istati kollha ta’ Schengen ta’ l-Unjoni Ewropea li ffirmaw il-Ftehim ta’ Schengen. 2. Id-drittijiet speċifikati fl-Iskeda għandhom jitħallsu lill-Konsolat ta’ Malta f’kull pajjiż fejn ikun hemm rappreżentanza bħal dik. 3. Id-drittijiet ma jistgħux jingħataw lura. Dawk id-drittijiet li jitħallsu għal viża ta’ Schengen m’għandhomx jingħataw lura. 4. Tneħħija jew tnaqqis ta’ drittijiet li jitħallsu għal viżi ta’ Schengen. Emendat: A.L.121 tal-2010. Il-viżi ta’ Schengen jinħarġu mingħajr ħlas lil: (a) konjuġi u tfal taħt il-wieħed u għoxrin sena li jkunu qegħdin jakkumpanjaw ċittadin ta’ l-Unjoni Ewropea jew ċittadin miż-Żona Ekonomika Ewropea; (b) tfal taħt is-sitt snin; (ċ) skulari, studenti, studenti li diġà iggradwaw u għal liema li jkunu qegħdin jakkumpanjawhom li jivvjaġġaw għall-fini ta’ studju jew taħriġ li għandu x’jaqsam ma’ l-edukazzjoni; (d) riċerkaturi minn pajjiżi terzi li jivvjaġġaw fi ħdan il-Komunità Ewropea bil-għan li jagħmlu riċerka xjentifika kif imfisser fir-Rakkomandazzjoni 2005/761/KE tal-Parlament u l-Kunsill Ewropew tat-28 ta’ Settembru 2005 biex jiġi faċilitat il-ħruġ mill-Istati Membri ta’ viżi għal żmien qasir uniformi għal riċerkaturi minn pajjiżi terzi li jkunu qegħdin jivvjaġġaw fil-Komunità bil-għan li jagħmlu riċerka xjentifika; u (e) Kap. 492. Kap. 492. ir-rappreżentanti ta’ organizzazzjoni li ma tagħmilx profitt, li m’għandhomx aktar minn ħamsa u għoxrin sena, li jipparteċipaw f’seminars, konferenzi, avvenimenti sportivi, kulturali u edukattivi, organizzati minn organizzazzjoni li ma tagħmilx profitt: Iżda organizzazzjoni li ma tagħmilx profitt għandha tiftiehem kif hemm fit-tifsira" li ma tagħmilx profitt" fl-artikolu 2 tal-Att dwar l-Organizzazzjonijiet Volontarji. 5. Sostitwita: A.L.121 tal-2010. Emendata: XIII.2015.22. Sostitwita: A.L.121 tal-2010. Emendata: XIII.2015.22. Minkejja kull disposizzjoni oħra f’dawn ir-regolamenti, id-drittijiet għal viżi jistgħu f’kull waqt jiġu mħassra jew imnaqqsa b’ordni tas-Segretarju Permanenti fil-Ministeru responsabbli għall-Affarijiet Barranin.